Document ID: /roh_data/filtered/fineweb-2-filterrobots_roh.jsonl.gz/18345

Per s’annunziar sco dimorant duront l’jamna en in’autra vischnaunca duvreis Vus in assegn da dimora. Quel ei mintgamai valeivels per in onn e sa vegnir prolungius 3 ga (sche l’adressa ei aunc la medema).
Prolungaziun:
Vus saveis tarmetter a nus igl assegn da dimora cun posta cun la remarca « prolunghir ». Lu fagein nus la prolungaziun e tarmettin el directamein alla vischnaunca (ADATG : Dimorants a Turitg survegnan igl assegn sin l’adressa da Turitg).
Tier ina midada d’adressa (enteifer il marcau/il vitg) supplichein nus d’informar nossa vischnaunca per e-mail ni telefon.
Ins sa mo esser el posses d’in assegn da dimora. Sche Vus essas stai tochen uss jamnil(a) en in auter liug supplichein nus da s’annunziar giu leu e da tarmetter anavos a nus igl assegn da dimora.
Sche Vus essas buca pli jamnil(a) en quei liug supplichein nus da s’annunziar giu leu e da dar anavos alla vischnaunca igl assegn da dimora.
assegn da dimora = frs. 20.00
prolungaziuns = gratuit